चर्च में सुबह हुई विशेष आराधना दिनभर चला बधाइयों का दौर
मंशापूरण रोड स्थित सीएनआई गोस्पेल चर्च और पिपलौदा रोड स्थित रोमन कैथोलिक सेंट पीटर चर्च में क्रिसमस धूमधाम से मनाया। दोनों जगह प्रार्थना सभाएं हुई। मीसा बलिदान को याद किया और प्रभु यीशु के संदेश को आत्मसात करने के संकल्प के साथ क्रिसमस मनाया। आतिशबाजी की और एक-दूसरे को हैप्पी क्रिसमस कहकर शुभकामनाएं दी।
मंशापूरण रोड स्थित सीएनआई गोस्पेल चर्च में शुक्रवार सुबह 10 से दोपहर 12 बजे तक विशेष प्रार्थना सभा हुई। इसमें रतलाम के फादर रेव्हेन पी. धुलिया, भोपाल से आए सिकंदर मसीह ने संबोधित किया और मानवता के नाम दिए प्रभु यीशु के संदेश को जन-जन तक पहुंचाने व इसका अनुसरण करने की बात कही। संचालन चर्च सेक्रेटरी दाऊद धुलिया ने किया। सभा में प्रोटेस्टेंट समुदाय के 12 परिवार सदस्य और नपाध्यक्ष अनिल दसेड़ा, बलविंदर सेठी, पूनमचंद माली सहित अन्य लोग भी शामिल हुए।
रोमन कैथोलिक सेंट पीटर चर्च में मना क्रिसमस
पिपलौदा रोड स्थित रोमन कैथोलिक सेंट पीटर चर्च में गुरुवार रात क्रिसमस मनाया। यहां फादर जाॅनसन ने मीसा बलिदान प्रार्थना करवाई। फिर प्रभु यीशु मसीह की आराधना की गई। इसके बाद समाजजन ने आतिशबाजी की और मिठाइयां बांटी। रोमन कैथोलिक के 12 परिवार है। एडवोकेट सजी वर्गीस सहित समाजजन मौजूद थे।
खारवाकलां में सजाया चर्च, प्रार्थना सभा हुई
महिदपुर रोड. ग्राम खारवाकलां स्थित हरकोर्ट मेमोरियल चर्च में शुक्रवार को क्रिसमस मनाया गया। यहां विशेष प्रार्थना सभा हुई। ब्रदर मनीष मौजेस ने प्रभु यीशु के संदेश का वाचन किया। समाजजन ने एक-दूसरे को मैरी क्रिसमस कहकर प्रभु जन्मदिन की बधाई दी। निर्मेश जॉन, विक्टर डी रामा, भागीरथ चौहान, फादर विजय चौहान सहित समाजजन मौजूद थे।
गोस्पेल चर्च में मौजूद समाजजन व नपाध्यक्ष अनिल दसेड़ा आदि। इनसेट: प्रार्थना सभा को संबोधित करते भोपाल से आए सिकंदर मसीह। फोटो िदलीप धनोतिया
hin_Deva hin_Deva hin_Deva mag_Deva hin_Deva hin_Deva hin_Deva awa_Deva